Nahan kayatna kena de sang mahyun asewaka dharma, sang mahyun luputing janma sangsara, hana sanghyang tatwa jnana ngaranira, yatika kaweruhananta rumuhun, lawan teka dewatanya, enak pwa weruha ta ring sanghyang tatwa jnana, nya ta sira tumon janma, sangsara, mwuang mantuk aring sangkanya, ya aparanika sinangguh sanghyang tatwa jnana, ngaranira, sugyan mangkana linga sang pandhita, hanampih sang hyang tatwa jnana, anung pinaka bungkah ning tawta kabeh, ndyapi lwirnya nihan,: cetana, acettana.